**Τελετή Καθομολόγησης**

**Τμήματος Νοσηλευτικής Παράρτημα Διδυμοτείχου**

Το Τμήμα Νοσηλευτικής Παράρτημα Διδυμοτείχου διοργανώνει Τελετή Καθομολόγησης η οποία θα πραγματοποιηθεί την **Πέμπτη 13 Ιουλίου 2023.**

Στην ορκωμοσία θα συμμετέχουν οι απόφοιτοι του Τμήματος που έχουν ολοκληρώσει τις υποχρεώσεις τους και έχουν καταθέσει ή θα  καταθέσουν **Αίτηση & Υπεύθυνη Δήλωση** (επισυνάπτεται) στην Γραμματεία του Τμήματος για χορήγηση πτυχίου  **το αργότερο έως την Παρασκευή  23-06-2023.**

**Οι απόφοιτοι οι οποίοι έχουν λάβει Βεβαίωση Περάτωσης Σπουδών δεν οφείλουν να αποστείλουν στην Γραμματεία του Τμήματος  Αίτηση & Υπεύθυνη Δήλωση  για χορήγηση πτυχίου.**

Η Τελετή θα πραγματοποιηθεί στο Αμφιθέατρο του Δήμου  Διδυμοτείχου  την Πέμπτη  13-07-2023 στις 12:30 το μεσημέρι και αφορά τους αποφοίτους που θα λάβουν πτυχίο Πανεπιστημιακής και Τεχνολογικής Εκπαίδευσης.

Καλούνται οι απόφοιτοι που θα λάβουν μέρος στην Τελετή Καθομολόγησης, να προσέλθουν στη Γραμματεία του Τμήματος από τις 11:00 έως τις 12:00  για την υπογραφή και την παραλαβή των εγγράφων.

Για οποιαδήποτε διευκρίνιση μπορείτε να επικοινωνείτε με τη Γραμματεία στα τηλέφωνα 2553025111 και 2553025053 και στο email: nursing@teiemt.gr